રાજકીય પક્ષો જે રીતે કન્હૈયાકુમારની આરતી ઉતારી રહ્યા છે તે જોઇને ભાજપના કેટલાક નેતાઓ ખફા થયા છે. જેએનયુમાં દેશ વિરોધી સૂત્રોચ્ચાર કરવાના આરોપમાં ધરપકડ કરાયેલા જેએનયુ વિદ્યાર્થી સંઘના પ્રમુખ કન્હૈયા કુમારને જામીન મળ્યા બાદ તેણે પીએમ મોદી અને ભાજપ સામે નિશાન તાકીને પ્રહાર કર્યા હતા. કન્હૈયા કુમારના ભાષણથી ખફા ભાજપ યુવા મોરચાના એક નેતાએ કન્હૈયા કુમાર વિરુદ્ધ ઝેર ઓકતાં જણાવ્યું હતું કે કન્હૈયાની જીભ કાપી લાવનારને રૂ.પાંચ લાખનું ઇનામ આપવામાં આવશે.